Anu Kaal

Anu Kaal (neiupõlvenimi Anu Kindlam, sündinud 4. novembril 1940 Tallinnas) on eesti ooperilaulja (teatmeteoste andmeil koloratuursopran, ta enda väitel koloratuurse kallakuga lüüriline sopran). Lauluõpinguid alustas Tallinna Muusikakoolis 1959. aastal ning jätkas 1963–1968 Tallinna Riiklikus Konservatooriumis. Aastatel 1963–1967 oli ühtlasi kooriartist RAT Estonias. Tema esimene roll ooperis oli Mozarti "Võluflöödis" 1964. aastal. Aastal 1968 lõpetas ta Tallinna Riikliku Konservatooriumi Viktor Gurjevi klassis. Hiljem, 1971–1972 oli täiendõppel Itaalia La Scala laulukoolis Renata Carosio juures. Anu Kaal on korporatsiooni Indla auvilistlane. Aastatel 1967–1996 oli ta RAT Estonia ooperi- ja operetisolist. Ta on üles astunud nii oratooriumi- kui ka kammerlauljana, esinenud korduvalt välisriikides nii ooperigastrollidel kui ka soolokontsertidega. Aastatel 1984–2015 töötas ta Eesti Muusikaakadeemias õppejõuna. Ta on olnud ka Eesti NSV Ülemnõukogu IX koosseisu saadik (1975–1980), ENSV Ülemnõukogu haridus- ja kultuurikomisjoni liige. Esimene poiss W. A. Mozarti "Võluflöödis" 1964 Öökuninganna W. A. Mozarti "Võluflöödis" 1966 Maasikamüüja G. Gershwini ooperis "Porgy ja Bess" 1968 Elle A. Garšneki ooperis "Vägev võlur" 1968 Gilda G. Verdi ooperis "Rigoletto" 1968 Vaike Evald Aava ooperis "Vikerlased" 1969 Pipi Ülo Vinteri ja Ülo Raudmäe muusikalis "Pipi Pikksukk" 1969 Lucia G. Donizetti ooperis "Lucia di Lammermoor" 1970 Sophie R. Straussi "Roosikavaleris" 1970 Tebaldo ja Ingel G. Verdi operis "Don Carlos" 1971 Konstanze W. A. Mozarti "Haaremiröövis" 1973 Adele J. Straussi "Nahkhiires" 1973 Lucy G. C. Menotti "Telefonis" 1973 Violetta G. Verdi ooperis "Traviata" 1974 Zerlina W. A. Mozarti ooperis "Don Giovanni" 1975 Roxane E. Tambergi ooperis "Cyrano de Bergerac" 1976 Musette G. Puccini ooperis "Boheem" 1977 Maria G. Donizetti ooperis "Rügemendi tütar" 1979 Ännchen C. M. v. Weberi ooperis "Nõidkütt" 1980 Serpina G. B. Pergolesi ooperis "Teenija-käskijanna" 1981 M-lle Silberklang W. A. Mozarti "Teatridirektoris" 1981 Luisa G. Verdi ooperis "Luisa Miller" 1981 Mařenka B. Smetana "Müüdud mõrsjas" 1983 Violetta Cavallini Imre Kálmáni "Montmartre'i kannikeses" 1983 Lucia G. Donizetti ooperis "Lucia di Lammermoor" uuslavastuses 1985 Morgana G. F. Händeli ooperis "Alcina" 1985 Oscar G. Verdi operis "Maskiball" 1985 1982 Laule ja romansse, klaveril Frieda Bernstein 1984 Mozarti, Bellini, Donizetti aariad. Koos ERSO-ga, dirigendid Peeter Lilje ja Paul Mägi 1985 Kaks aariat (Mozart, Donizetti) ja duett (Mozart) koos Voldemar Kuslapiga albumil "RAT Estonia ooperisolistid" 1967 – II koht Eesti lauljate võistlustel 1968 – I preemia Leedu, Valgevene ja Eesti noorte lauljate konkursil Tallinnas 1968 – üleliidulise Mihhail Glinka nimelise vokalistide võistluse (Kiievis) laureaat 1969 – medal "Eeskujuliku töö eest" 1974 – Eesti NSV teeneline kunstnik 1975 – Eesti NSV Teatriühingu preemia Violetta osa täitmise eest 1977 – Eesti NSV rahvakunstnik 1978 – ELKNÜ preemia Roxane ja Musette osa täitmise ning kontserdiprogrammide eest 1979 – Georg Otsa nimeline auhind 1980 – Rahvaste Sõpruse orden 1980 – Eesti NSV Teatriühingu preemia Maria osa eest "Rügemendi tütres" 1981 – NSV Liidu rahvakunstnik 1983 – diplom üleliiduliselt telefilmide festivalilt Alma-Atas 1983 – Nõukogude Sõprusühingute Liidu aumärk 1985 – Eesti NSV Ülemnõukogu Presiidiumi aukiri 2001 – Valgetähe III klassi teenetemärk Oma alpinistist abikaasa Hillar Kaalu õhutusel harrastas mägironimist (üritas 1958. aastal Elbruse tippu ronida). Abikaasa suri 1983. aastal. Aastatel 1986–2023 oli tema elukaaslane näitleja Väino Aren. "Hääle järgi olen ma olnud ikka lüüriline sopran, koloratuurse kallakuga. Koloratuuriks ma ennast ei nimeta ja ma seda ei ole ka kunagi olnud." – "Anu Kaal: Öökuninganna roll oli mulle tundmatusse vette viskamine", ERR/Klassikaraadio "Delta", 04.09.2013 (vaadatud 03.11.2022) "Ma ise ei peagi end koloratuursopraniks, pigem lüüriliseks." – Jüri Aarma, "Anu Kaal: Mul ei ole üldse kahju, et ma ise enam laval ei laula", Maaleht, 21 oktoober 2010 (vaadatud 03.11.2022) Anu Arvidi t. Kaal, Eesti NSV Ülemnõukogu IX koosseis = Верховный Совет ЭССР IX созыв: biograafiline lühiteatmik. EESTI RAAMAT TALLINN 1976, lk 45 Eesti riiklike teenetemärkide kavaleride andmebaas presidendi kantselei kodulehel (president.ee). Anu Kaalu mäed. reisiajakiri.gomaailm.ee A. Alas. Anu Kaal. Noorus, 1979, nr. 2 S. Endre. Mäkketõusul. Nõukogude Naine, 1980, nr. 3 Anu Kaal. Dialoog. Teater. Muusika. Kino, 1982, nr. 9 P. Kuusk. Anu Kaal. Perioodika, Tallinn 1987 M. Taggo . Anu Kaal. Seitsmes vaatus. Tallinn 1996